رانگے راگھو

رانگے راگھو (17 جنوری 1923 – 12 ستمبر 1962) آگرہ میں پیدا ہوئے۔ ان کا اصلی نام تیرو ملائی نمباکم ویر راگھو اچاریہ تھا، تاہم وہ ادبی دنیا میں رانگے راگھو کے نام سے آئے۔ ان کے اسلاف جنوبی آرکاٹ سے جے پور کے راجا کی درخواست پر جے پور آے  اور بعد میں آگرہ میں بس گئے۔ وہیں ان کی تعلیم و تربیت ہوئی۔ انھوں نے جامعہ آگرہ سے ہندی میں ایم اے اور پی ایچ ڈی کی سندیں حاصل کیں۔ اپنی زندگی کے صرف 39 بہاریں دیکھ کر 1962 میں وہ اس دنیا سے رخصت ہو گئے۔

رانگے راگھو کا ادبی دائرہ کافی وسیع ہے۔ انھوں نے کہانی، شاعری، ناول اور تنقیدات وغیرہ میں طبع آزمائی کی ہے۔ ان کے اہم کہانیوں کے مجموعے رام راجیہ کا ویبھو، دیوداسی، سمندر کے پھین، ادھوری مورت، جیون کے دانے، انگارے نہ بجھیں، عیاش مردیں اور انسان پیدا ہوا ہیں۔ ان کے اہم ناولوں میں گھروندا، وشاد مٹھ، مردوں کا ٹیلہ، سیدھا سادہ راستہ، اندھیرے کے جگنو، بولتے کھنڈر اور کب تک پکاروں ہیں۔ 1961 میں راجستھان ساہتیہ اکادمی نے ان کی ادبی خدمات کے لیے انعام سے نوازا۔ ان کی تخلیقات کا کلیات رانگے راگھو گرنتھاولی کے نام سے طبع ہو چکا ہے۔ ان کی بیوی سلوچنا رنگیا راگھو جے پور میں رہتی تھیں اور راجستھان یونیورسٹی میں سماجیات کی معاون پروفیسر رہیں۔ امبیڈکر نگر ضلع میں ایک کالج کا نام ان کی یاد میں رانگے راگھو انٹر کالج رکھا گیا ہے۔
 حوالہ جات 

زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی افسانہ نگار
زمرہ:اتر پردیش کے ناول نگار
زمرہ:آگرہ کی شخصیات
زمرہ:ہندی زبان کے مصنفین
زمرہ:1962ء کی وفیات
زمرہ:1923ء کی پیدائشیں
زمرہ:بیسویں صدی کے ہندوستانی ناول نگار
زمرہ:بھارتی مصنفین کے نامکمل مضامین